
REFERAT DE APROBARE A PROIECTULUI DE HOTĂRÂRE
privind completarea Hotărârii Consiliului Local al Municipiului Timișoara nr. 474/30.09.2022
privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”, 



Motivul emiterii proiectului de hotărâre

1. Descrierea situaţiei actuale

Prin HCL nr. 403 din 04.11.2021 a fost aprobată cererea de finanţare și  devizul general estimativ pentru obiectivul de investiţie  ,,Pasaj inferior Solventul” în vederea depunerii prin platforma digitală  aferentă Programului  de Investiţii „Anghel Saligny”. 
La data de 05.11.2021, Municipiul Timişoara a depus cerere de finanţare înregistrată cu numărul  30847/05-11-2021 pentru finanţare nerambursabilă prin  Programului Național de Investiții „Anghel Saligny” pentru proiectul ,,Pasaj inferior Solventul” . 
Prin HCL nr. 474/30.09.2022 s-a aprobat asigurărea finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”. 
Urmare a verificării documentației transmise, Ministerul Dezvoltării, Lucrărilor Publice și Administrației, a solicitat aprobarea și transmiterea caracteristicilor principale și a indicatorilor tehnico-economici ai obiectivului de investiții, conform modelului din  Normele Metodologice la OUG 95/2021 - Anexa nr. 2.2d Caracteristicile principale și indicatorii tehnico – economici ai obiectivului de investiții. 

2. Schimbări preconizate şi rezultate aşteptate
Proiectul ,,Pasaj inferior Solventul”  este inclus în planul de acțiune din PMUD, fiind considerat proiect prioritar pentru finalizarea închiderii vestice a inelului IV, în completarea proiectelor  Inelul IV vest: conexiunea Str. Gării – Bd. Dâmbovița(C9b) și Linie nouă de tramvai Solventul – Gara de Nord (C10). Astfel, proiectul face parte din abordarea integrată a municipalității asupra mobilității urbane durabile, în centrul căreia este creșterea atractivității transportului public cu tramvaiul în detrimentul transportului privat.
Astfel, prin implementarea proiectului se vor  îmbunătăți condițiile de circulație în municipiu prin amenajarea pasajului subteran, a străzilor, a trotuarelor, amenajare piste de biciclete și zone verzi, acolo unde situația din teren permite, rezultând o mai bună funcționalitate a zonelor.

3. Alte informaţii
În vederea semnării contractului de finanţare pentru proiectul obiectivul de investiţii  ,,Pasaj inferior Solventul”,  se prevede completarea Hotărârii Consiliului Local al Municipiului Timișoara nr. 474/30.09.2022 privind  aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”, cu punctul 1.1 privind aprobarea Anexei 2.2 d - Caracteristicile principale și indicatorii tehnico – economici ai obiectivului de investiții, care va avea următorul conținut:
“pct. 1.1 Se aprobă Anexa 2.2 d –care reprezintă  Caracteristicile principale și indicatorii tehnico – economici ai obiectivului de investiții , conform Anexei 1 la prezenta.”



4. Concluzii
Având în vedere necesitatea și oportunitatea accesării fondurilor nerambursabile disponibile prin Programul National de Investiții „Anghel Saligny”,  prin care se pot realiza obiective de investiții care constau în realizarea de construcții noi sau lucrări de construire, reconstruire, consolidare, reparații, modernizare, modificare, extindere, reabilitare vizând poduri, podețe, pasaje sau punți pietonale, inclusiv pentru biciclete şi trotinete electrice;
Ţinând cont de Clarificările solicitate prin platforma electronica - Programul National de Investiții „Anghel Saligny”,   prin care se solicită transmiterea Anexa 2.2.d. 
Considerăm necesară şi oportună promovarea proiectului de hotărâre privind completarea Hotărârii Consiliului Local al Municipiului Timișoara nr. 474/30.09.2022 privind aprobarea  asigurării finanţării de la  bugetul local  a cheltuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”. 

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare.

